ananddey/assamese-wiki-corpus huggingface dataset:
কোথাপল্লী গীতা

কোথাপল্লী গীতা( ; জন্ম: ৪ ফেব্ৰুৱাৰী ১৯৭১) এগৰাকী ভাৰতীয় ৰাজনীতিবিদ আৰু অন্ধ্ৰ প্ৰদেশৰ আৰাকু (লোকসভা সমষ্টি)ৰ এগৰাকী প্ৰাক্তন সংসদ সদস্য। ২০১৪ চনৰ ভাৰতীয় সাধাৰণ নিৰ্বাচনত তেওঁ যুৱজন শ্ৰমিকা ৰাইথু কংগ্ৰেছ পাৰ্টি (YSRCP)ক প্ৰতিনিধিত্ব কৰি সংৰক্ষিত অনুসূচিত জনজাতি (ST) আসন আৰাকু সমষ্টিৰ পৰা জয়ী হৈছিল। তেওঁ ২০১৮ চনত জনজাগৰুতি পাৰ্টি আৰম্ভ কৰিছিল যদিও পিছলৈ ২০১৯ চনত ভাৰতীয় জনতা পাৰ্টিত যোগদান কৰে।

প্ৰাথমিক জীৱন আৰু শিক্ষা

অন্ধ্ৰ প্ৰদেশৰ পূৱ গোদাবৰীৰ থিম্মাপুৰমত গীতাৰ জন্ম হৈছিল । কোথাপল্লীয়ে পিতৃ জেকব আৰু মাতৃ লিজাম্মাৰ ঘৰত জন্মগ্ৰহণ কৰিছিল। ১৯৮৯ চনৰ ২৮ আগষ্টত পি আৰ কোটেশ্বৰা ৰাওৰ সৈতে তেওঁৰ বিবাহ হয়। তেওঁলোকৰ এজন পুত্ৰ আৰু এগৰাকী কন্যা আছে। গীতাই ১৯৮৯ চনত কলা শাখাত স্নাতক, ১৯৯০ চনত শিক্ষাত স্নাতক ডিগ্ৰী লাভ কৰে৷ দুয়োটা ডিগ্ৰীয়েই অন্ধ্ৰ বিশ্ববিদ্যালয়ৰ অধীনত।

ৰাজনৈতিক জীৱন

গীতা আৰাকু (লোকসভা সমষ্টি)ৰ পৰা (অনুসূচিত জনজাতি) সম্প্ৰদায়ৰ পৰা ৱাই এছ আৰ চি পিৰ প্ৰাৰ্থী হিচাপে সাংসদ হিচাপে নিৰ্বাচিত হয়।২০১৯ চনৰ জুন মাহত অমিত শ্বাহ আৰু ৰাম মাধৱৰ সৈতে হোৱা বৈঠকৰ অন্তত তেওঁ বিজেপিত যোগদান কৰে।.

২০১৬ চনত গীতাৰ বিৰুদ্ধে এখন আবেদন দাখিল কৰি কোৱা হৈছিল যে তেওঁ অনুসূচিত জনজাতিৰ নহয় যদিও তেওঁ ২০১৪ চনৰ সাধাৰণ নিৰ্বাচনত আৰাকু লোকসভা সমষ্টিৰ পৰা অনুসূচিত জনজাতি সম্প্ৰদায়ৰ বাবে সংৰক্ষিত আসনত প্ৰতিদ্বন্দ্বিতা কৰি নিৰ্বাচনত জয়ী হৈছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:অন্ধ্ৰপ্ৰদেশৰ ব্যক্তি
প্ৰিয়া ডেভিদৰ

প্ৰিয়া ডেভিদৰ এগৰাকী ভাৰতীয় বৈজ্ঞানিক গৱেষক, সংৰক্ষণ জীৱবিজ্ঞানী, পণ্ডিত আৰু লেখিকা। তেওঁ হুইছপাৰ্ছ ফ্ৰম দ্য ৱাইল্ডকে (ই আৰ চি ডেভিডাৰৰ সৈতে সহ-লেখক ) ধৰি কেইবাখনো কিতাপ ৰচনা কৰিছে আৰু পেংগুইন ইণ্ডিয়া কিতাপৰদ্বাৰা এইবোৰ প্ৰকাশিত। ২০১২ চনত তেওঁ আমেৰিকান এছ'চিয়েচন ফৰ দ্য এডভান্সমেণ্ট অৱ চাইন্সৰ ফেলো নিৰ্বাচিত হয়। বনাঞ্চল আৰু বন্যপ্ৰাণী সংৰক্ষণৰ সৈতে তেওঁ সক্ৰিয়ভাৱে জড়িত।

ডেভিডাৰৰ পিতৃ ই.আৰ.চি. ডেভিডাৰ এজন সংৰক্ষণবিদ আৰু ভাতৃ মাৰ্ক ডেভিডাৰ ভাৰতৰ তামিলনাডুৰ মাছিনাগুডিত থকা ছিগুৰ নেচাৰ ট্ৰাষ্ট (SNT)ৰ অন্যতম প্ৰতিষ্থাপক; এই ট্ৰাষ্টে ৩০ একৰ ভূমিক বন্যপ্ৰাণী সংৰক্ষিত বনাঞ্চললৈ ৰূপান্তৰিত কৰিছে‍।

ৰিম’ট চেন্সিঙৰ প্ৰশিক্ষণপ্ৰাপ্ত গৱেষণা বিজ্ঞানী জিন-ফিলিপ পুইৰাভ’ডৰ সৈতে তেওঁ বিবাহ পাশত আবদ্ধ হয়। তেওঁলোকে বহু গৱেষণা-পত্ৰত যুগ্মভাৱে সহযোগিতা আগবঢ়াইছে।

ভাৰতৰ পক্ষী মানৱ হিচাপে জনাজাত প্ৰকৃতিবিদ চেলিম আলীৰ তত্ত্বাৱধানত ডক্টৰেট ডিগ্ৰীৰ গৱেষণাৰ বাবে তেওঁ পতংগভোজী চৰাইৰদ্বাৰা অৰ্ধপৰজীৱী মিষ্টলেটৰ পৰাগযোগৰ কামৰ বিষয়ে অধ্যয়ন কৰিছিল।

অৱসৰ নোলোৱালৈকে তেওঁ পণ্ডিচেৰী বিশ্ববিদ্যালয়ত পৰিৱেশ আৰু পৰিৱেশ বিজ্ঞান বিভাগত প্ৰায় তিনিটা দশক ধৰি কাম কৰিছিল। বৰ্তমান তেওঁ এটা গৱেষণা প্ৰকল্পত কাম কৰি আছে য'ত তেওঁ "জৈৱ-ভৌগোলিক পৰিসৰত গছৰ বিতৰণ বিশ্লেষণ আৰু এছিয়ান হাতী আৰু নীলগিৰি তাহৰৰ দৰে বিপন্ন প্ৰজাতিৰ সংৰক্ষণ জিনীয় বিজ্ঞান অধ্যয়ন অন্তৰ্ভুক্ত।"

১৯৭০ চনত ক্ষেত্ৰ জীৱবিজ্ঞানী হিচাপে কাম কৰা কেইগৰাকীমান মহিলাৰ ভিতৰত তেওঁ অন্যতম। যিসকল বিজ্ঞানীয়ে কেৱল নিজৰ পৰীক্ষাগাৰৰ ভিতৰতে গৱেষণা কৰিছে, তেওঁলোক ক্ষেত্ৰভিত্তিক কামৰ লগত ভালদৰে খাপ নাখায়, পানামাৰ সহযোগী পোষ্টডক্টৰ এলিছন স্নোৱে মন্তব্য কৰিছিল, "প্ৰিয়া আছিল ... সকলো ব্যাৱহাৰিক অসুবিধাৰ বাবে অবিচলিত।"

তথ্যসূত্ৰ

শ্ৰেণী:ভাৰতীয় ব্যক্তি
শ্ৰেণী:জীৱবিজ্ঞানী
শ্ৰেণী:লেখিকা
নেক্ৰোমেন্সি

নেক্ৰোমেন্সি বা মৃতকৰ আহ্বান হৈছে যাদু বা ক'লাযাদুৰ জৰিয়তে মৃতকসকলৰ সৈতে কৰা একপ্ৰকাৰৰ যোগাযোগ স্থাপন। এনে যোগাযোগ স্থাপনৰ জৰিয়তে মৃত ব্যক্তিৰ আত্মাক স্পৰ্শ কৰিব পৰা অৱয়ব বা দৃশ্যমান ৰূপত আহ্বান জনোৱা হয়। মূলতঃ ভৱিষ্য কথন, গুপুত তথ্য লাভ কৰিবলৈ, মৃত ব্যক্তিক ঘূৰাই আনিবলৈ বা মৃতকসকলক অস্ত্ৰৰ ৰূপৰ ব্যৱহাৰ কৰিবৰ বাবে এনে যাদুৰ ব্যৱহাৰ কৰা হয়। এনে যাদুক "মৃত যাদু" বুলিও কোৱা হয়। ক'লা যাদু বা ডাইনীবিদ্যাক সাধাৰণভাৱে বুজাবলৈও নেক্ৰোমেন্সি শব্দটোৰ ব্যৱহাৰ কৰা হ'ব পাৰে।

নেক্ৰোমেন্সি শব্দটো নৱ লেটিন শব্দ নেক্ৰোমেন্সিয়াৰ পৰা আহৰণ কৰা হৈছে। অৱশ্যে ইয়াৰ মূল গ্ৰীক শব্দ হৈছে নেক্ৰোমেন্সিয়া । গ্ৰীক নেক্ৰোছ শব্দৰ অৰ্থ "মৃতদেহ" আৰু মেন্সিয়া শব্দৰ অৰ্থ ভৱিষ্য কথন। এই শব্দটো প্ৰথমবাৰৰ বাবে তৃতীয় শতিকাত অৰিগেন অফ আলেজেন্দ্ৰিয়াৰ দ্বাৰা ব্যৱহাৰ কৰা হৈছিল। ইয়াৰে ধ্ৰুপদী গ্ৰীক শব্দ হৈছে নেকিয়া আৰু মহাকাব্য ওডিছীত অ'ডিচাছে মৃতকসকলৰ ৰাজ্যলৈ গমণ কৰোঁতে ব্যৱহাৰ কৰা হৈছে। ১৭ শতিকাৰ ইংৰাজী ভাষাত ইয়াক নেক্ৰোমেন্সী হিচাপে পোৱা যায়।

প্ৰাচীনত্ব

প্ৰাচীন কালৰ নেক্ৰোমেন্সী সম্ভৱতঃ ওজাবিদ্যাৰ (shamanism) পৰা বিকশিত হৈছিল। প্ৰাচীন ইজিপ্ট, বেবিলনিয়া, গ্ৰীচ আৰু ৰোমত নেক্ৰোমেন্সী ব্যৱহাৰৰ তথ্য পোৱা যায়। পাৰ্ছিয়াৰ লোকসকলে পৌৰাণিক কালৰে পৰা ভৱিষ্যকথনৰ বাবে নেক্ৰোমেন্সীৰ ব্যৱহাৰ কৰিছিল বুলি কিছুসংখ্যক পণ্ডিতে মত প্ৰকাশ কৰে

সাহিত্যত নেক্ৰোমেন্সীৰ প্ৰচীনতম উল্লেখ পোৱা যায় হোমাৰৰ ওডিছীত। চাৰ্ছি নামৰ এগৰাকী ক্ষমতাশালী যাদুকৰীৰ সহায়ত অ'ডিচাছে মৃতকৰ আত্মাৰ পৰা নিজৰ আগন্তক সমুদ্ৰ যাত্ৰাৰ বিষয়ে জানিবলৈ পাতালপুৰী পাবলৈ সক্ষম হয়। তেওঁ টিয়েৰ্চিয়াছৰক আহ্বান কৰি প্ৰশ্ন কৰিব বিচাৰে; কিন্তু আনৰ সহায় অবিহনে তেওঁৰ আত্মাক আহ্বান কৰিব নোৱাৰে। ওডিচীত নেক্ৰোমেন্সীয় ৰীতি-নীতিৰ বহুতো বৰ্ণনা পোৱা যায়। উদাহৰণ স্বৰূপে নিশা জুই জ্বলি থকা এটা গাঁতৰ চাৰিওফালে সম্পন্ন কৰিব লগা ৰীতি-নীতি, বলি দিয়া প্ৰাণীৰ তেজ, প্ৰেতাত্মাসমূহৰ সুৰাপানৰ ব্যৱস্থা আদি।

এনে ধৰণৰ প্ৰথাৰ পৰা আৰম্ভ কৰি নেক্ৰোমেন্সীৰ ৰীতি-নীতিবোৰ যথেষ্ট বিস্তৃত হ'ব পাৰে। যাদুৰ বৃত্ত, যাদুদণ্ড, তাবিজ আৰু মন্ত্ৰ আদি অন্তৰ্ভুক্ত হৈ থাকিব পাৰে। নেক্ৰোমেন্সাৰজনে প্ৰায়ে মৃতকৰ পোছাক পিন্ধা আৰু প্ৰাণহীনতা আৰু ক্ষয়ৰ প্ৰতীকৰূপী খাদ্য যেনে ক'লা পিঠা আৰু অবিৰত আঙুৰৰ ৰস আদি সেৱন কৰা আদি অন্তৰ্ভুক্ত। কিছুমান নেক্ৰোমেন্সাৰে আনকি মৃতদেহৰ অঙ্গচ্ছেদ আৰু ভক্ষণো কৰিছিল। . এই ৰীতি-নীতিসমূহ ঘণ্টা, দিন বা সপ্তাহধৰি চলিব পাৰে।

কিছুমান সংস্কৃতিত মৃতকৰ জ্ঞানক সীমাহীন বুলি গণ্য কৰা হৈছিল যদিও প্ৰাচীন গ্ৰীক আৰু ৰোমানসকলে বিশ্বাস কৰিছিল যে ই কেৱল কিছুমান কথাহে জানে। তেওঁলোকৰ পৰামৰ্শ হয়তো তেওঁলোকে জীৱনকালত জনা বা মৃত্যুৰ পিছত প্ৰাপ্ত কৰা জ্ঞানৰ ওপৰত আধাৰিত আছিল।

টোকা

তথ্য সংগ্ৰহ

শ্ৰেণী:যাদুবিদ্যা
গনৰিয়া

গনৰিয়া এবিধ যৌনসংগমৰ দ্বাৰা সংক্ৰমিত ৰোগ। নেচেৰিয়া গনৰিয়া নামৰ এবিধ বেক্টেৰিয়াৰপৰা এই ৰোগ হয়। জনন অংগৰ উত্তাপ আৰু আৰ্দ্ৰ ঠাইবোৰত ই অতি সোনকালে বৃদ্ধি পায়। ই মুখ, ডিঙি, চকু আৰু শৌচদ্বাৰতো বৃদ্ধি পাব পাৰে।

সংক্ৰমণ

পুৰুষৰ লিংগ, যোনী, মুখ আৰু শৌচদ্বাৰৰ যোগেৰে গনৰিয়া সংক্ৰমিত হ’ব পাৰে। প্ৰসৱৰ সময়ত মাকৰ পৰা শিশুলৈ এই সংক্ৰমণ হ’ব পাৰে।

লক্ষণ আৰু উপসৰ্গ

যৌন কাৰ্য্যৰ বাবে উপযুক্ত লোকৰ গনৰিয়া হ’ব পাৰে। বেছিভাগ পুৰুষৰে গনৰিয়াৰ কোনো উপসৰ্গই দেখা নিদিয়ে। কিছুমানৰ সংক্ৰমণৰ ২-৫ দিনৰ ভিতৰত কিছুমান উপসৰ্গই দেখা দিব পাৰে। কিছুমানৰ ক্ষেত্ৰত উপসৰ্গ দেখা দিওঁতে ৩০ দিনো লাগিব পাৰে। প্ৰস্ৰাৱ কৰোঁতে জ্বলা পোৰা কৰা, লিংগৰে বগা, হালধীয়া বা সেউজীয়া পদাৰ্থ নিৰ্গত হোৱা, কিছুমানৰ অণ্ডকোষ উখহি উঠা, বিষোৱা আদি উপসৰ্গই দেখা দিয়ে। মহিলাৰ ক্ষেত্ৰত উপসৰ্গবোৰ স্পষ্ট নহয়। প্ৰস্ৰাৱ কৰোঁতে জ্বলা পোৰা বা বিষোৱা, যোনী স্ৰাৱৰ পৰিমাণ বাঢ়ি যোৱা, দুটা ঋতুস্ৰাৱৰ মাজত তেজ যোৱা ইত্যাদিও দেখা দিব পাৰে।

গৰ্ভৱতী মহিলা আৰু শিশুৰ ওপৰত প্ৰভাৱ

গনৰিয়াত আক্ৰান্ত মাকৰপৰা প্ৰসৱৰ সময়ত শিশুটিলৈ গনৰিয়া সংক্ৰমণ হ’ব পাৰে। ইয়াৰ ফলত শিশুটি অন্ধ, যোৰাবোৰৰ বিসংগতি, বা প্ৰাণনাশক তেজ সংক্ৰমণ হ’ব পাৰে। গনৰিয়া নিৰ্ণয় কৰিব পাৰিলে চিকিৎসাৰদ্বাৰা এই জটিলতাবোৰ বহু পৰিমাণে কমাব পৰা যায়। প্ৰয়োজনীয় পৰীক্ষা-নিৰিক্ষা আৰু উপযুক্ত চিকিৎসাৰবাবে গৰ্ভৱতী মহিলাই চিকিৎসকৰ লগত পৰামৰ্শ কৰা উচিত।

প্ৰতিৰোধ

যৌন সংক্ৰামক যি কোনো ৰোগ প্ৰতিৰোধ কৰাৰ একমাত্ৰ সহজ আৰু উত্তম উপায় হ’ল যৌনসংগম নকৰা। অথবা যৌন সংক্ৰমিত ৰোগ নথকা যৌন সংগী এগৰাকী বিচাৰি লোৱা।

তথ্য সংগ্ৰহ

আইএনডিজি দল।

বাহ্যিক সংযোগ

"Gonorrhea - CDC Fact Sheet"

শ্ৰেণী:যৌন সংক্ৰামক ৰোগ
প্ৰতিমা বৰুৱা পাণ্ডে

প্ৰতিমা বৰুৱা পাণ্ডে (৩ অক্টোবৰ ১৯৩৫ — ২৭ ডিচেম্বৰ ২০০২) অসমৰ এগৰাকী লোক-সংগীতৰ শিল্পী। তেওঁ ধুবুৰীৰ গৌৰীপুৰীয়া ৰাজপৰিয়ালৰ জীয়ৰী আছিল। ১৯৫৬ চনত ড॰ ভূপেন হাজৰিকাৰ "এৰা বাটৰ সুৰ" চলচ্চিত্ৰত দুটা গীতত কণ্ঠদানেৰে তেখেতে সংগীতৰ জগতত খোজ পেলায়। গোৱালপৰীয়া লোকগীতলৈ অৱদানৰ বাবে তেখেতে পদ্মশ্ৰী বঁটা আৰু ১৯৮৮ চনত সংগীত নাটক একাডেমী বঁটা লাভ কৰিছিল।

তথ্য সূত্ৰ

শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:মৃত ব্যক্তি
শ্ৰেণী:অসমীয়া নাৰী
শ্ৰেণী:কণ্ঠশিল্পী
ছাব্ৰিনা কাৰ্পেণ্টাৰ

ছাব্ৰিনা এনলিন কাৰ্পেণ্টাৰ (ইংৰাজী: Sabrina Annlynn Carpenter; জন্ম: ১১ মে', ১৯৯৯) এগৰাকী আমেৰিকান গায়িকা, গীতিকাৰ আৰু অভিনেত্ৰী। প্ৰথমে ডিজনী চেনেলৰ ধাৰাবাহিক গাৰ্ল মিটছ ৱৰ্ল্ড (২০১৪–২০১৭) ত মায়া হাৰ্টৰ চৰিত্ৰত অভিনয় কৰি তেওঁ প্ৰাধান্য লাভ কৰে। পিছত ডিজনীৰ মালিকানাধীন হলিউড ৰেকৰ্ডছৰ সৈতে চুক্তিবদ্ধ হৈ তেওঁ আইজ ৱাইড অ'পেন (২০১৫), ইভলিউচন (২০১৬), চিংগুলাৰ: এক্ট ১ (২০১৮) আৰু চিংগুলাৰ: এক্ট ২ (২০১৯) নামৰ ষ্টুডিঅ' এলবামসমূহ মুকলি কৰে।

২০২১ চনত কাৰ্পেণ্টাৰে আইলেণ্ড ৰেকৰ্ডছত যোগদান কৰে আৰু তেওঁৰ পঞ্চম এলবাম ইমেইলছ আই কেন'ট চেণ্ড (২০২২) প্ৰকাশ কৰে, য'ত বহু-প্লেটিনাম একক গীত “ননচেন্স” আৰু “ফেদাৰ” অন্তৰ্ভুক্ত আছিল। তেওঁৰ ষষ্ঠ ষ্টুডিঅ' এলবাম শ্বৰ্ট এন ছুইট (২০২৪) ইউ এছ বিলবোৰ্ড ২০০ ৰ শীৰ্ষস্থান লাভ কৰে আৰু দুটা গ্ৰেমী বঁটা লাভ কৰে। এই এলবামৰপৰা “এছপ্ৰেছ'” আৰু “প্লিজ প্লিজ প্লিজ” নামৰ বিশ্বব্যাপী এক নম্বৰ গীত প্ৰচাৰিত হয়, যাৰ ভিতৰত “প্লিজ প্লিজ প্লিজ” এ তেওঁৰ প্ৰথমবাৰৰ বাবে বিলবোৰ্ড হট ১০০ ৰ শীৰ্ষস্থান দখল কৰে। তেওঁৰ সপ্তম ষ্টুডিঅ' এলবাম মান'ছ বেষ্ট ফ্ৰেণ্ড (২০২৫)য়েও বিলবোৰ্ড ২০০ ৰ শীৰ্ষস্থান লাভ কৰে আৰু “মানচাইল্ড” নামৰ এক নম্বৰ গীত প্ৰকাশ কৰে।

কাৰ্পেণ্টাৰে এডভেঞ্চাৰছ ইন বেবীচিটিং (২০১৬), দ্য হেট ইউ গিভ (২০১৮), দ্য শ্বৰ্ট হিষ্ট্ৰী অৱ দ্য লং ৰোড (২০১৯), ক্লাউডছ (২০২০) আৰু ইমাৰ্জেন্সি (২০২২) আদি ছবিত অভিনয় কৰিছে। তেওঁ নেটফ্লিক্সৰ টল গাৰ্ল (২০১৯), টল গাৰ্ল ২ (২০২২) আৰু ৱৰ্ক ইট (২০২০) ছবিতো অভিনয় কৰে; ইয়াৰে ৱৰ্ক ইট ছবিখন তেওঁ কাৰ্যবাহী প্ৰযোজনা কৰিছিল। ব্ৰডৱেত তেওঁ ২০২০ চনত মিউজিকেল মিন গাৰ্লছ ত কেডি হেৰনৰ চৰিত্ৰত অভিনয় কৰিছিল।

প্ৰাৰম্ভিক জীৱন

ছাব্ৰিনা এনলিন কাৰ্পেণ্টাৰ ১৯৯৯ চনৰ ১১ মে'ত কুৱেকাৰটাউন, পেনছিলভেনিয়াত ডেভিড আৰু এলিজাবেথ কাৰ্পেণ্টাৰৰ ঘৰত জন্মগ্ৰহণ কৰে আৰু ইষ্ট গ্ৰিনভিলত ডাঙৰ হয়। তেওঁ তিনিগৰাকী জ্যেষ্ঠ ভনীৰ সৈতে ডাঙৰ হয় আৰু ঘৰতে শিক্ষা গ্ৰহণ কৰিছিল। তেওঁলোকৰ পিতৃ অভিনেত্ৰী নেন্সি কাৰ্টৰাইটৰ সতীয়া ভাতৃ। কাৰ্পেণ্টাৰে ছয় বছৰ বয়সত কণ্ঠ শিক্ষাৰ আৰম্ভ কৰে। প্ৰায় দহ বছৰ বয়সত তেওঁ ইউটিউবত ক্ৰিষ্টিনা এগুইলেৰা আৰু এডেলৰ গীত গাই নিজৰ ভিডিঅ' আপলোড কৰিবলৈ আৰম্ভ কৰে। তেওঁৰ সংগীতৰ প্ৰতি আগ্ৰহ বঢ়াবলৈ পিতৃয়ে তেওঁৰ বাবে এটা ৰেকৰ্ডিং ষ্টুডিঅ' নিৰ্মাণ কৰিছিল।

কাৰ্পেণ্টাৰ পূৰ্বে ২০১৪ চনৰপৰা ২০১৫ চনলৈ অভিনেতা ব্ৰেডলী ষ্টিভেন পেৰীৰ সৈতে আৰু ২০২০ চনৰপৰা ২০২১ চনলৈ অভিনেতা জশুৱা বেছেটৰ সৈতে সম্পৰ্কত আছিল। তেওঁ ২০২৩ চনত সংক্ষিপ্ত সময়ৰ বাবে গায়ক শ'ন মেণ্ডেছৰ সৈতে সম্পৰ্কত আছিল আৰু ২০২৪ চনৰ আৰম্ভণিৰপৰা শেষলৈ অভিনেতা বেৰী কিওগানৰ সৈতে সম্পৰ্কত আছিল।

কাৰ্পেণ্টাৰে ২০১৮ চনত লছ এঞ্জেলেছৰ নৰ্থৰিজ অঞ্চলত ১.৭ মিলিয়ন আমেৰিকান ডলাৰৰ ঘৰ ক্ৰয় কৰে। ২০২৩ চনত তেওঁ দ্বিতীয়টো ঘৰ ক্ৰয় কৰে, যি হলিউড হিলছত অৱস্থিত আৰু মূল্য আছিল ৪.৪ মিলিয়ন আমেৰিকান ডলাৰ।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
শ্ৰেণী:গায়িকা
আলফ্ৰেড এডলাৰ

আলফ্ৰেড এডলাৰ (; ৭ ফেব্ৰুৱাৰী ১৮৭০ – ২৮ মে' ১৯৩৭) আছিল এগৰাকী অষ্ট্ৰিয়ান চিকিৎসক, মনোৰোগ বিশেষজ্ঞ আৰু ব্যক্তিগত মনোবিজ্ঞান (Individual psychology) ক্ষেত্ৰৰ প্ৰতিষ্ঠাপক।

উদ্ধৃতিসমূহ

আপোনালোকে মাথোন ১৪ দিনতেই নিজৰ সুখ আৰু আনন্দ ঘূৰাই আনিব পাৰিব, যদিহে এটা নিয়ম মানি চলে। প্ৰতিদিনেই চিন্তা কৰক অন্ততঃ এটা দিনত অন্য এজন মানুহক কেনেকৈ সুখী কৰা যায়।
জীৱনৰ ধৰ্মই হ’ল, পৰোৎকৰ্ষ, শ্ৰেষ্ঠত্ব, আৰু কৃতকৰ্মৰ অভিমূখে আগবাঢ়ি গৈ থকা৷
জীৱনৰ ধৰ্মই হ’ল, সকলো প্ৰতিৰোধ আৰু প্ৰতিবন্ধক অগ্ৰাহ্য কৰি সম্পূৰ্ণতাৰ ফালে, উৎকৰ্ষতাৰ ফালে, কৃতকাৰ্যতাৰ ফালে আগবাঢ়ি গৈ থকা৷ এটা জীৱন্ত প্ৰাণীক পৰাজয় মানি ল’বলৈ বাধ্য কৰাটো অসম্ভৱ৷
অৰ্থ পৰিস্থিতিৰ দ্বাৰা নিৰ্ধাৰিত নহয়, কিন্তু আমি পৰিস্থিতিক দিয়া অৰ্থৰ দ্বাৰা নিজকে নিৰ্ধাৰণ কৰোঁ।
মানুহে বুজি পোৱাতকৈ বহু বেছি জানে।
সামগ্ৰিকভাবে মানুহৰ আচৰণৰ মান নিৰ্ভৰ কৰে তেওঁৰ তিনিটা সম্পৰ্কৰ ওপৰত, সমাজৰ লগত তেওঁৰ সম্পৰ্ক, নিজৰ কামৰ লগত তেওঁৰ সম্পৰ্ক আৰু বিপৰীত লিংগৰ লগত তেওঁৰ সম্পৰ্ক৷
শিক্ষাৰ লক্ষ্য একেটাই, সেইটো হৈছে সাহসী হ’বলৈ শিক্ষাদান কৰা৷
যিকোনো মানুহৰ খিংখিঙীয়া স্বভাৱটো তেওঁৰ হীনমন্যতাৰ বাহ্যিক প্ৰকাশৰ বাহিৰে আন একো নহয়৷

লগতে চাওক

নাথানিয়েল ব্ৰেণ্ডেন
ভিক্টৰ ফ্ৰাংকল

উত্‍স

লগতে চাওক

ষ্টেফান ছেগ্‌মেইষ্টাৰ

বাহ্যিক সংযোগ

শ্ৰেণী:অষ্ট্ৰিয়াৰ ব্যক্তি
শ্ৰেণী:চিকিৎসক
শ্ৰেণী:মনোৰোগ বিশেষজ্ঞ
শ্ৰেণী:মৃত ব্যক্তি
শ্বীৰ্ক

শ্ৰেণী:ইছলাম ধৰ্ম
শ্বীৰ্কঃ ( širk) শ্বীৰ্ক শব্দৰ অৰ্থ-অংশীদাৰিত্ব,অংশীবাদ,মিলোৱা, সমকক্ষ কৰা, সমান কৰা, শৰিক কৰা, ভগাভাগি কৰা। ইংৰাজীত Polytheism (একাধিক উপাস্যত বিশ্বাস), Associate,partner.

বিশ্বাসগতভাবে,আমলগতভাবে আল্লাহৰ সৈতে ইবাদতৰ ক্ষেত্ৰত অন্য কোনো ব্যক্তি বা বস্তুক আল্লাহৰ অংশীদাৰ/সমতুল্য বা সমান বনোৱাকে/কৰাকে শ্বীৰ্ক বোলে।

ৰব আৰু ইলাহ হিচাপে আল্লাহৰ সৈতে অন্য কাৰোবাক অংশীদাৰ সাব্যস্ত কৰাৰ নামেই শ্বীৰ্ক। অধিকাংশ ক্ষেত্ৰত উলুহিয়াত তথা ইলাহ হিচাপে আল্লাহৰ সৈতে শ্বীৰ্ক কৰা হয়৷ যেনেকৈঃ আল্লাহৰ সৈতে অন্য কাৰোবাৰ ওচৰত দোয়া কৰা কিংবা বিভিন্ন প্ৰকাৰ ইবাদত যেনেকৈঃ যবেহ, মান্নাত, ভয়, কুৰবানী, আশা, মহব্বত,আনুগত্য,ভৰসা ইত্যাদি কোনো বস্তুয়েই গাইৰুল্লাহৰ উদ্দেশ্যৰে নিবেদন কৰা৷ আল্লাহক আহ্বানৰ নিচিনা অন্যক আহ্বান কৰা, আল্লাহক ভয় কৰাৰ নিচিনা অন্যকে ভয় কৰা, তেওঁৰ ওচৰত যি কামনা কৰা হয়, অন্যৰ ওচৰত সেয়া কামনা কৰা। তেওঁক ভালপোৱাৰ নিচিনা অন্যকো ভালপোৱা।

শ্বীৰ্ক হ'ল তাওহিদৰ পৰিপন্থী এটা বিষয়। ইছলামত শ্বীৰ্ক হ'ল এটা অমাৰ্জনীয় অপৰাধ যদি মৃত্যু নিকটবৰ্তী হোৱাৰ পূৰ্বে আল্লাহৰ ওচৰত এই অপৰাধৰ বাবে ক্ষমা বিচৰা নহয়। ইছলামৰ নিৰ্ভৰযোগ্য তথ্য অনুসৰি, আল্লাহ তাআলাৰ ওচৰত ক্ষমা বিচাৰিলে মৃত্যুৰ পাছত নিজৰ বিচাৰ অনুসৰি ইবাদতকাৰী সকলৰ যিকোনো ভুল ক্ষমা কৰিব পাৰে, কিন্তু শ্বীৰ্কৰ অপৰাধী দুনিয়াত ক্ষমা নিবিচাৰিলে কেতিয়াও ক্ষমা নকৰিব। আল্লাহ তা'আলা শ্বীৰ্কৰ বিপৰীত তাওহিদৰ মূল বক্তব্য উপস্থাপন কৰিছে এনেকৈ-,

শ্বীৰ্কৰ প্ৰকাৰ

লগতে চাওক

তাওহিদ

তথ্য সংগ্ৰহ
এলিন’ৰ মেকউইলিয়ামছ চেম্বাৰলেন

এলিন'ৰ "এলা" কলিয়াৰ মেকউইলিয়ামছ চেম্বাৰলেন ( জন্ম ছেপ্টেম্বৰ ১৮৪৮; মৃত্যু জুলাই ১৯৩৪) এগৰাকী আমেৰিকান মহিলা অধিকাৰ কৰ্মী আৰু সাংবাদিক আছিল যি ফ্ল'ৰিডাত মহিলাৰ ভোটাধিকাৰ আন্দোলন আৰম্ভ কৰাৰ কৃতিত্ব লাভ কৰে। ১৮৪৮ চনৰ ছেপ্টেম্বৰ মাহত আইঅ'ৱাৰ মাহাস্কা কাউণ্টিত জন্মগ্ৰহণ কৰা চেম্বাৰলেনে বিবাহৰ পিছত ১৮৮০ চনৰ আৰম্ভণিতে ফ্ল'ৰিডালৈ গুচি যায়। ১৮৯০ চনৰ আৰম্ভণিতে তেওঁ ফ্ল'ৰিডা মহিলা ভোটাধিকাৰ সংস্থা গঠন কৰে আৰু "টাম্পা উইকলি ট্ৰিবিউন"ৰ বাবে প্ৰবন্ধ লিখিবলৈ আৰম্ভ কৰে। "দ্য টাম্পা ট্ৰিবিউনে" দাবী কৰে যে চেম্বাৰলেন "হয়তো ফ্ল'ৰিডাৰ প্ৰথম 'ছাফ্ৰেজেট' আছিল।"

১৮৪৮ চনৰ ছেপ্টেম্বৰ মাহত আইঅ’ৱাৰ মাহাস্কা কাউণ্টিত চেমুৱেল আৰু চাৰা (জোন্স) মেকউইলিয়ামছৰ ডাঙৰ সন্তান চেম্বাৰলেনৰ জন্ম হয়। পাঁচজনৰ ভিতৰত তেওঁ ডাঙৰ৷ তেওঁৰ দুগৰাকী ভগ্নী আৰু এজন ভাতৃ প্ৰাপ্তবয়স্ক হোৱালৈকে জীয়াই থাকে। তেওঁ ১৮৬০ চনত আইঅ’ৱাৰ অস্কালুছা কলেজত পঢ়িছিল।

১৮৭০ চনৰ আৰম্ভণিতে আইঅ’ৱাৰ অস্কালুছাত তেওঁতকৈ ২৪ বছৰ ডাঙৰ ফিল্ডিং পি চেম্বাৰলেন (১৮২৪–১৮৯৯)ক বিয়া কৰায়৷ তেওঁ আছিল তেওঁৰ দ্বিতীয় পত্নী। তেওঁৰ প্ৰথম পত্নী এলিজাবেথ ব্ৰেকেনৰিজৰ কেইবছৰমান আগতে মৃত্যু হৈছিল। ১৮৮০ চনলৈকে এই দম্পতীটোৱে কেনছাছত বাস কৰিছিল৷ ১৮৮১ চনত তেওঁলোকে এলাৰ গৃহ ৰাজ্য আইঅ'ৱাৰ পৰা ফ্ল'ৰিডালৈ গুচি যায় আৰু ১৮৮৩ চনত টাম্পাত বসতি স্থাপন কৰে। ১৮৯২ চনত আইঅ'ৱাৰ ডেচ মইনেছত অনুষ্ঠিত হোৱা মহিলা অধিকাৰ সন্মিলনত অংশগ্ৰহণ কৰাৰ পিছত তেওঁ "টাম্পা উইকলি ট্ৰিবিউন"ত লিখা বাতৰি কাকতৰ স্তম্ভটো ব্যৱহাৰ কৰিবলৈ আৰম্ভ কৰে।

১৮৯৩ চনৰ জানুৱাৰী মাহত তেওঁ প্ৰায় ১০০ গৰাকী মহিলাৰ এটা দলক ফ্ল'ৰিডা মহিলা ভোটাধিকাৰ সংস্থাত সংগঠিত কৰে যিয়ে তাৰ পিছত নেচনেল আমেৰিকান মহিলা ভোটাধিকাৰ সংস্থাৰ সৈতে জড়িত হয়। ১৮৯৫ চনত চেম্বাৰলেন আৰু তেওঁৰ স্বামীয়ে সংস্থাটোৰ ৰাষ্ট্ৰীয় অধিৱেশনত অংশগ্ৰহণ কৰিছিল। তেওঁ চুজান বি এন্থনীৰ সৈতে চিনাকি হৈছিল আৰু প্ৰতি বছৰে বৰদিনৰ বাবে ফ্ল'ৰিডাৰ কমলাৰ বাকচ এটা পঠিয়াইছিল। ১৮৯৭ চনত যেতিয়া চেম্বাৰলেনে ফ্ল'ৰিডাৰ পৰা গুচি যায়৷ ফ্ল'ৰিডাৰ ভোটাধিকাৰ আন্দোলন মূলতঃ ১৯১৩ চনলৈকে পতন ঘটে।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:মৃত ব্যক্তি
বিয়া বিনেনে

বিয়াংকা মেৰী "বিয়া" বিনেনে (ইংৰাজী: Beanca Marie "Bea" Binene; জন্ম: ৪ নৱেম্বৰ, ১৯৯৭) এগৰাকী ফিলিপাইনছৰ অভিনেত্ৰী। ২০০৪ চনত ষ্টাৰষ্ট্ৰাক কিডছৰ চূড়ান্ত প্ৰতিযোগী হিচাপে তেওঁ নিজৰ কেৰিয়াৰ আৰম্ভ কৰে। ২০১০ চনৰ টেলিভিছন ধাৰাবাহিক ফাৰ্ষ্ট টাইমত নাটালি ডিমাকুলাংগানৰ চৰিত্ৰত অভিনয় কৰাৰ লগতে ২০১৬ চনত হাংগাং মাকিটা কাং মুলিত অভিনয় কৰাৰ বাবে তেওঁ বেছিকৈ পৰিচিত, যি দুয়োটা জিএমএ নেটৱৰ্কত প্ৰচাৰিত হৈছিল।

প্ৰাৰম্ভিক জীৱন আৰু শিক্ষা

বিয়া বিনেনেৰ জন্ম ১৯৯৭ চনৰ ৪ নৱেম্বৰ তাৰিখে হৈছিল। ২০১৯ চনত তেওঁ চেণ্টাৰ ফৰ এছিয়ান কুলিনেৰী ষ্টাডিজত পেছাদাৰী কুলিনেৰী আৰু পেষ্ট্ৰী আৰ্টছ অধ্যয়ন কৰে। কভিড-১৯ মহামাৰীৰ সময়ত তেওঁ হাৰ্ভাৰ্ড বিজনেছ স্কুল, কেলগ স্কুল অৱ মেনেজমেণ্ট আৰু লণ্ডন বিজনেছ স্কুলৰপৰা অনলাইন পাঠ্যক্ৰম গ্ৰহণ কৰে। ২০২৫ চনত তেওঁ চেণ্টাৰ ফৰ এছিয়ান কুলিনেৰী ষ্টাডিজৰপৰা প্ৰ'ফেচনেল কুলিনেৰী এছিয়ান ষ্টাডিজ সম্পূৰ্ণ কৰে।

তেওঁ নিজৰ মাতৃভাষা ফিলিপিনোৰ উপৰি মেণ্ডাৰিন চীনা আৰু কোৰিয়ান ভাষাতো দক্ষ।

কেৰিয়াৰ

বিয়া বিনেনে প্ৰথমবাৰৰ বাবে প্ৰতিভা সন্ধান অনুষ্ঠান ষ্টাৰষ্ট্ৰাক কিডছ (২০০৪)ত উপস্থিত হৈছিল। তেওঁ গুড নিউজ (২০১১) আৰু ওহ মাই জব অনুষ্ঠানৰো নিয়মীয়া সঞ্চালিকা আছিল।

তেওঁৰ প্ৰথম মুখ্য চৰিত্ৰ আছিল এলিছ বুঙগিসংগিস এণ্ড হাৰ ৱাণ্ডাৰ ৱালিছ (২০১২)ত। তেওঁ কাৰ্মেলা (২০১৪)ত খলনায়িকা চৰিত্ৰতো অভিনয় কৰিছিল।

২০১৬ চনত তেওঁ হাংগাং মাকিটা কাং মুলিত অভিনয় কৰিছিল। তাৰ পিছত তেওঁ মুলাৱিন বনাম ৰাভেনা (২০১৭) আৰু বিউটিফুল জাষ্টিছ (২০২০)তো অভিনয় কৰে।

২০২২ চনত তেওঁ ভিভা আৰ্টিষ্ট এজেন্সীৰ সৈতে চুক্তিবদ্ধ হয়। তেওঁ দ্য ৰেইন ইন এছপান্যা ধাৰাবাহিকতো অংশগ্ৰহণ কৰে।

ব্যক্তিগত জীৱন

তেওঁ এজন সক্ৰিয় ৱুশু খেলুৱৈ আৰু ২০১০ চনৰ ৰাষ্ট্ৰীয় ৱুশু প্ৰতিযোগিতাত ব্ৰঞ্জ পদক লাভ কৰিছিল। তেওঁ এজন প্ৰমাণিত স্কুবা ডাইভাৰ আৰু ৰোমান কেথলিক ধৰ্ম অনুসৰণ কৰে।

তথ্যসূত্ৰ

বাহ্যিক সংযোগ

শ্ৰেণী:ফিলিপাইনৰ ব্যক্তি
শ্ৰেণী:অভিনেত্ৰী
চক্ৰধৰ ডেকা

চক্ৰধৰ ডেকা (৩ ছেপ্টেম্বৰ ১৯৬৩ – ৩০ ডিচেম্বৰ ২০০৭) এগৰাকী ভাৰতীয় চলচ্চিত্ৰ পৰিচালক, প্ৰযোজক, চিত্ৰনাট্যকাৰ, লেখক, উদ্যোগী আৰু অসমৰ এগৰাকী সমাজ কৰ্মী। তেওঁ আছিল ৰাজকুমাৰ ফিল্ম প্ৰডাকচন আৰু ৰাজশ্ৰী থিয়েটাৰৰ প্ৰতিষ্ঠাপক। তেওঁ ৰাজনীতিবিদ নাৰায়ণ ডেকাৰ জ্যেষ্ঠ ভাতৃ৷

প্ৰাথমিক জীৱন

চক্ৰধৰ ডেকাৰ জন্ম হৈছিল ১৯৬৩ চনৰ ৩ ছেপ্টেম্বৰ তাৰিখে নলবাৰী জিলাৰ মুকালমুৱাত৷ তেওঁ অসম আন্দোলনৰ অংশ হিচাপে তেওঁ বৰক্ষেত্ৰী আঞ্চলিক ছাত্ৰ সংগঠনৰ উপদেষ্টা হিচাপে কাৰ্যনিৰ্বাহ কৰিছিল৷ তেওঁ অসমৰ ৰাজহুৱা কাম বিভাগৰ অন্তৰ্গত ১(ক) শ্ৰেণীৰ পঞ্জীয়নভুক্ত ঠিকাদাৰো আছিল।

ফিল্মগ্ৰাফী

২০০০ চনৰ আৰম্ভণিতে ডেকাই চলচ্চিত্ৰ জগতত প্ৰৱেশ কৰে। যতীন বৰা, ৰবি শৰ্মা, আঙুৰলতা ডেকা, আইমী বৰুৱা, জুবিন গাৰ্গ আৰু ছান আদি জনপ্ৰিয় শিল্পীৰ সৈতে কাম কৰিছিল।
+
বৰ্ষ
চলচ্চিত্ৰ
ভূমিকা
২০০০
অহংকাৰ
প্ৰযোজক
২০০১
প্ৰেম ভৰা চকুলো
কাৰ্যবাহী প্ৰযোজক
২০০১
এই মৰম তোমাৰ বাবে
প্ৰযোজক
২০০৩
বন্ধন
প্ৰযোজক
২০০৩
সৰু বোৱাৰী
প্ৰযোজক, পৰিচালক, লেখক

থিয়েটাৰ

২০০৪ চনত চক্ৰধৰ ডেকাই অসমৰ এটা ভ্ৰাম্যমাণ থিয়েটাৰ কোম্পানী "ৰাজশ্ৰী থিয়েটাৰ" প্ৰতিষ্ঠা কৰে। এই থিয়েটাৰখনে আজিলৈকে ৪৮খন নাটক মঞ্চস্থ কৰাৰ লগতে ৰাজ্যৰ কেইবাটাও অঞ্চলত ১০ হাজাৰৰো অধিক শ্ব’ প্ৰদৰ্শন কৰিছে।

২০০৫ চনত থিয়েটাৰখনে হলিউডৰ ক্লাছিক দ্য গডফাদাৰক নাটক হিচাপে ৰূপান্তৰিত কৰে। অভিযোজনখনৰ চিত্ৰনাট্য লিখিছিল পবিত্ৰ কুমাৰ ডেকাই।

২০০৭ চনত প্ৰযোজক ডেকাই লেখক-অভিনেতা চম্পক শৰ্মাৰ সৈতে সহযোগিতা কৰি বলীউডৰ আইকনিক ছবি "শ্বোলে" পুনৰ মঞ্চত সৃষ্টি কৰে।

সাহিত্য

২০০১ চনত চক্ৰধৰ ডেকাই অসমৰ অৰ্থনৈতিক দিশৰ ওপৰত বিশ্লেষণাত্মক গ্ৰন্থ ধ্বংসৰ গৰাহত অসম লিখিছিল। তদুপৰি তেওঁ থিয়েটাৰৰ বাবে কেইবাখনো নাটক লিখিছিল। সেইবোৰ হ'ল – মৰমৰ বোৱাৰী (২০০৪), নুফুলা ফুলৰ সমাধি (২০০৫), মা অৰু মাম্মি (২০০৬) আৰু সেন্দুৰ (২০০৭)।

বঁটা

+চক্ৰধৰ ডেকাই লাভ কৰা বঁটাৰ তালিকা
বছৰ
বিভাগ
কামৰ বাবে
বঁটা
ফলাফল
২০০৩
শ্ৰেষ্ঠ ছবি
সৰু বোৱাৰী
ৰয়েল চেলেঞ্জ অষ্টম মুনলাইট মিডিয়া এৱাৰ্ডছ

২০০৪
শ্ৰেষ্ঠ নাট্যদল
ৰাজশ্ৰী থিয়েটাৰ
নৱম মুনলাইট মিডিয়া এৱাৰ্ডছ

২০০৬
বিশিষ্ট অৱদান
অসমীয়া সাংস্কৃতিক উদ্যোগ
একাদশ মুনলাইট মিডিয়া এৱাৰ্ডছ

২০০৬
বিশিষ্ট অৱদান
অসমীয়া সাংস্কৃতিক উদ্যোগ
ৰ'দালী ম'বাইল থিয়েটাৰ এৱাৰ্ডছ

২০০৬
শ্ৰেষ্ঠ পৰিচালক
নুফুলা ফুলৰ সমাধি
ৱাইজ মেন ইণ্টাৰনেচনেল

২০০৬
শ্ৰেষ্ঠ নাট্যদল
ৰাজশ্ৰী থিয়েটাৰ
ৱাইজ মেন ইণ্টাৰনেচনেল

২০০৭
শ্ৰেষ্ঠ নাট্যদল
ৰাজশ্ৰী থিয়েটাৰ
শ্ৰী শ্ৰী হৰি মন্দিৰ ৰাস সমিতি

চক্ৰধৰ ডেকা সোঁৱৰণী

চক্ৰধৰ ডেকা সোঁৱৰণী ফুটবল চেম্পিয়নশ্বিপ

ডেকা জীৱনৰ প্ৰাৰম্ভিক পৰ্যায়ত ফুটবলাৰ আছিল। স্থানীয় বিভিন্ন প্ৰতিযোগিতাত ৰেফাৰী হিচাপেও কাৰ্যনিৰ্বাহ কৰিছিল। তেওঁৰ স্মৃতিত এখন ফুটবল প্ৰতিযোগিতাৰ আয়োজন কৰা হয় আৰু প্ৰতি বছৰে দেশৰ বিভিন্ন প্ৰান্তৰ ক্লাবক আমন্ত্ৰণ জনোৱা হয়।

চক্ৰধৰ ডেকা টি-২০ ক্ৰিকেট প্ৰতিযোগিতা

প্ৰয়াত চক্ৰধৰ ডেকাৰ স্মৃতিত প্ৰতি বছৰে মুকালমুৱাত এখন স্থানীয় ক্ৰিকেট প্ৰতিযোগিতাৰ আয়োজন কৰা হয়।

তথ্যসূত্ৰ

শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া নাট্যকাৰ
ৰোমা আগৰৱালা

ৰোমা আগৰৱালা লণ্ডনত বাস কৰা এগৰাকী ভাৰতীয়-ব্ৰিটিছ চাৰ্টাৰ্ড ষ্ট্ৰাকচাৰেল ইঞ্জিনিয়াৰ। তেওঁ শ্বাৰ্ডকে ধৰি কেইবাটাও ডাঙৰ অভিযান্ত্ৰিক প্ৰকল্পত কাম কৰিছে। আগৰৱালা এগৰাকী লেখিকা আৰু বৈচিত্ৰ্য অভিযানকাৰীও, অভিযান্ত্ৰিক ক্ষেত্ৰত মহিলাসকলক উৎসাহিত কৰে।

প্ৰাথমিক জীৱন আৰু শিক্ষা

লণ্ডনলৈ যোৱাৰ আগতে ১৯৮৩ চনত ভাৰতৰ মুম্বাইত জন্মগ্ৰহণ কৰিছিল আগৰৱালাই। নিউয়ৰ্কৰ ইথাকাতো পাঁচ বছৰ বাস কৰিছিল। নৰ্থ লণ্ডন কলেজিয়েট স্কুলত এ লেভেল সম্পূৰ্ণ কৰে। ২০০৪ চনত অক্সফৰ্ড বিশ্ববিদ্যালয়ৰপৰা পদাৰ্থ বিজ্ঞানত বি এ ডিগ্ৰী লাভ কৰে, আৰু ২০০৫ চনত ইম্পেৰিয়েল কলেজ লণ্ডনৰপৰা ষ্ট্ৰাকচাৰেল ইঞ্জিনিয়াৰিঙত এম এছ চি ডিগ্ৰী লাভ কৰে।

আগৰৱালাই অভিযান্ত্ৰিকতাৰ প্ৰতি থকা উৎসাহৰ কাৰণ তেওঁৰ বস্তু সজা(আৰু ভাঙি পেলোৱা)ৰ প্ৰেম বুলি কয়, যিটো সৰুতে লেগোৰ সামগ্ৰীৰ সৈতে খেলি সৃষ্টি হৈছিল। আগৰৱালাই অভিযান্ত্ৰিক ক্ষেত্ৰখনত প্ৰৱেশৰ কাৰণ অক্সফৰ্ড পদাৰ্থ বিজ্ঞান বিভাগত গ্ৰীষ্মকালীন প্লেচমেণ্টৰ বাবে বুলি কয় য'ত তেওঁ চাৰ্নৰ বাবে কণা ডিটেক্টৰ ডিজাইন কৰা অভিযন্তাৰ সৈতে কাম কৰিছিল।

কেৰিয়াৰ

২০০৫ চনত আগৰৱালে পাৰ্ছনছ ব্ৰিংকাৰহফ (পিছলৈ ডব্লিউ এছ পি বুলি কোৱা হয়)ত স্নাতক কাৰ্যসূচীত যোগদান কৰে, ২০১১ চনত ইনষ্টিটিউচন অৱ ষ্ট্ৰাকচাৰেল ইঞ্জিনিয়াৰৰ চাৰ্টাৰ্ড ইঞ্জিনিয়াৰ হয়। ছয় বছৰ ধৰি তেওঁ পশ্চিম ইউৰোপৰ আটাইতকৈ ওখ অট্টালিকা শ্বাৰ্ডৰ কাম কৰিছিল, ভেটি আৰু আইকনিক শিখৰৰ ডিজাইন কৰিছিল।
তেওঁ এই প্ৰকল্পটোক কেৰিয়াৰৰ হাইলাইট হিচাপে বৰ্ণনা কৰিছে: "মই ভাবোঁ যে আপোনাৰ কেৰিয়াৰত এনে প্ৰকল্প মাত্ৰ এবাৰ বা দুবাৰহে আহে, গতিকে মই নিজকে অতি সৌভাগ্যৱতী বুলি অনুভৱ কৰোঁ যে মই এইটোৰ ওপৰত কাম কৰাৰ সুযোগ পাইছোঁ।" ১,০১৬ ফুট (৩১০ মিটাৰ) উচ্চতাৰ এই গঠনটোৰ বাবে ওপৰৰপৰা তললৈ নিৰ্মাণ পদ্ধতিৰ প্ৰয়োজন আছিল, যিটো এই পৰিসৰৰ অট্টালিকাত আগতে কেতিয়াও কৰা হোৱা নাছিল। এই শিখৰটোৰ বাবে মডিউলাৰ নিৰ্মাণৰ প্ৰয়োজন আছিল যিটো অফ-ছাইটত নিৰ্মাণ আৰু পৰীক্ষা কৰিব পৰা যায়, যাৰ ফলত মধ্য লণ্ডনত উচ্চতাত দ্ৰুত আৰু নিৰাপদভাৱে সংযোগ কৰিব পৰা যায়।

শ্বাৰ্ডৰ সমান্তৰালভাৱে আগৰৱালাই ক্ৰিষ্টাল পেলেচ ষ্টেচন আৰু নৰ্থামব্ৰিয়া ইউনিভাৰ্চিটি ফুটব্ৰিজৰ কাম কৰিছিল।
২০১৫ চনৰ নৱেম্বৰ মাহত ইণ্টাৰচাৰ্ভত ডিজাইন মেনেজাৰ হিচাপে যোগদান কৰাৰ পাছত তেওঁ দহ বছৰ ডব্লিউ এছ পিৰ বাবে কাম কৰিছিল। ২০১৭ চনৰ মে' মাহত আগৰৱালাই এচিঅ'মত সহযোগী সঞ্চালক হিচাপে যোগদান কৰে।

২০১৮ চনত আগৰৱালাক ব্ৰিটিছ সাম্ৰাজ্যৰ অৰ্ডাৰ (এম বি ই)ৰ সদস্য হিচাপে নিযুক্তি দিয়া হয়। ২০১৮ চনত ইনষ্টিটিউচন অৱ চিভিল ইঞ্জিনিয়াৰৰ ফেলো হিচাপে নিযুক্তি দিয়া হয় আৰু ২০২১ চনত ৰয়েল একাডেমী অৱ ইঞ্জিনিয়াৰিঙৰ সন্মানীয় ফেলো নিৰ্বাচিত হয়।

তথ্যসূত্ৰ

শ্ৰেণী:অভিযন্তা
শ্ৰেণী:মহিলা অভিযন্তা
৫ মে'

ঘটনাৱলী

১৮২১ - আটলাণ্টিক এটি ক্ষুদ্ৰ দ্বীপত নেপোলিয়ন বোনাপাৰ্টৰ মৃত্যু হয়। মৃত্যুৰ সময়ত তেওঁ নিৰ্বাসিত অৱস্থাত আছিল।
১৯১২ - ষ্টকহোমত পঞ্চম অলিম্পিক ক্ৰীড়া আৰম্ভ হয়।
১৯২১ - বিশ্বৰ ক্ষুদ্ৰতম সংবাদ-পত্ৰ ‘ব্ৰাইনাৰ গেজেট’ প্ৰথম প্ৰকাশ হয়। উল্লেখযোগ্য যে সংবাদ পত্ৰখনৰ আকাৰ আছিল ১০x১৩ ছেঃমিঃ।
১৯৫৫ - সংসদত হিন্দু বিবাহ বিচ্ছেদ বিধেয়ক গৃহীত হয়।
১৯৮৪ - ফু দৰ্জীয়ে এভাৰেষ্ট আৰোহণ কৰে। তেওঁ আছিল অক্সিজেন নোহোৱাকৈ এভাৰেষ্ট আৰোহণ কৰা প্ৰথম ভাৰতীয়।

জন্ম

১৮১৮ - কাৰ্ল মাৰ্ক্স, জাৰ্মান অৰ্থনীতিবিদ, দাৰ্শনিক তথা সমাজবাদী আন্দোলনকাৰী।
১৮৪৬ - হেনৰিক ছিনকিৱজ, পোলেণ্ডৰ ঔপন্যাসিক। তেওঁ ১৯০৫ চনত সাহিত্যৰ ন’বেল বঁটা লাভ কৰে।
১৯০৫ - ৰঘুনাথ মুৰ্মু, ভাৰতীয় ভাষাতত্ত্ববিদ।
১৯১১ - প্ৰীতিলতা ওৱাদ্দেদাৰ, ভাৰতৰ স্বাধীনতা সংগ্ৰামী।
১৯১৬ - জেইল সিং, ভাৰতৰ প্ৰাক্তন ৰাষ্ট্ৰপতি। তেওঁ ১৯৮৭ চনৰ পৰা ২৫ জুলাইলৈকে ৰাষ্ট্ৰপতিৰূপে কাৰ্যনিৰ্বাহ কৰিছিল।
১৯৭৪ - বাংলাদেশী কন্ঠশিল্পী মমতাজ বেগম ৰ মৃত্যু হৈছিল।
১৯৭৫ - মহুৱা মৈত্ৰা, ভাৰতীয় ইনভেষ্টমেণ্ট বেংকাৰ আৰু ৰাজনৈতিক নেত্ৰী।

মৃত্যু

১৮২১ - নেপোলিয়ন বোনাপাৰ্ট, ফৰাছী সেনানায়ক।
১৯২৮ - সুধালতা দুৱৰা, প্ৰথম অসমীয়া মহিলা স্নাতক।
১৯৪৪ - ময়িদুল ইছলাম বৰা, অসম সাহিত্য সভাৰ সভাপতি।
২০০৬ - নৌছাদ আলি, ভাৰতীয় সংগীত শিল্পী।
২০০৮ - মহম্মদ পিয়াৰ, অসমীয়া শিক্ষাবিদ, কবি আৰু ঔপন্যাসিক।
২০১৭ - লীলা শেঠ, ভাৰতীয় ন্যায়াধীশ।

দিৱস

স্বাধীনতা দিৱস (ডেনমাৰ্ক আৰু নেদাৰলেণ্ড)
শিশু দিৱস (জাপান আৰু দক্ষিণ কোৰিয়া)
সংবিধান দিৱস (কিৰগিজস্তান)

বাহ্যিক সংযোগ

বিবিচি: এই দিনত

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন